Lefilmezte a kamera, amint elnyeli a láva | 24.hu
Lefilmezte a kamera, amint elnyeli a láva
Van az úgy, hogy az ember annyira belefeledkezik a sztorizásba, hogy minden másról megfeledkezik. Így maradt Erik Storm GoPro kamerája a hawaii Kilauea vulkán egyik hasadékában. A minikamerát belepte a láva, ami 700 – 1200 Celsius fok közötti hőmérsékletet szokott elérni.
Storm a szigeten lakik, túrákat vezet az aktív tűzhányók környékére. Az egyik ilyen alakalommal tette a kameráját egy sziklahasadékba, majd lelkesen mesélni kezdte a tudnivalókat. Amikor eszébe jutott a GoPro, már túl késő volt.
Egy geológus-kalapáccsal szabadította ki a lassan megszilárduló kőzetből a kütyüt, ami teljesen szétolvadt. Az SD-kártya azonban csodával határos módon megúszta, így az összes aznapi felvétel is, beleérte azt, amelyiken a kamerát elnyeli a láva.
Majdnem megölt egy 8 éves fiút a táskájában lévő ceruza